Vrou in hof oor babalykies in vrieskas | Maroela Media
"Sy het in die hof verskyn en die saak is tot 18 Februarie uitgestel vir verdere ondersoek," het Luxolo Tyali, woordvoerder van die Nasionale Vervolgingsgesag (NVG), gesê. "Sy bly in aanhouding. Sy het nog nie gepleit nie."
Die vier babas se lykies is Saterdag in 'n huis in New Brighton gevind nadat die polisie op 'n wenk gereageer het. Polisiebeamptes moes by die huis inbreek aangesien die eienaar nie tuis was nie. Huurders het aan die polisie gesê die vrou is in Johannesburg om 'n begrafnis by te woon.
Die vrou is Dinsdag in hegtenis geneem. "Sy beweer sy is die ma van al vier die babas, maar ons stem nie saam met haar nie en DNS-toetse sal gedoen word," het kol. Mzukisi Fatyela, woordvoerder van die polisie, gesê.